ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE

privind aprobarea solicitării de trecere a terenului în suprafață de 3650 mp, situat în municipiul Bistrița, str. Ghinzii nr. 26A, înscris în Cartea Funciară nr. 74220 Bistrița, din proprietatea publică a municipiului Bistrița în domeniul public al județului Bistrița-Năsăud
Consiliul Judeţean Bistriţa-Năsăud, întrunit în şedinţă extraordinară în data de 19 septembrie 2016, în prezenţa a 28 consilieri judeţeni,
Având în vedere:

- expunerea de motive nr. IX/13046/06.09.2016 a Preşedintelui Consiliului Judeţean Bistriţa-Năsăud;
- raportul comun nr. IICa/13054/06.09.2016 al Direcţiei economice și al Direcției administrație locală din cadrul Consiliului Județean Bistrița-Năsăud; 

- prevederile art. 3 alin. (3), art. 9 alin. (4) din Legea nr. 213/1998 privind bunurile proprietate publică, cu modificările şi completările ulterioare;

- prevederile art. 557 alin. (2), art. 858, art. 863 lit. f), art. 876 alin. (3) din Legea nr. 287/2009 privind Codul Civil, republicată, cu modificările şi completările ulterioare;
- prevederile art. 10 alin. (1), alin. (2) și alin. (4) din Legea nr. 7/1996 - Legea cadastrului şi a publicităţii imobiliare, republicată, cu modificările și completările ulterioare;
- prevederile art. 3 alin. (1), alin. (3), art. 12 alin. (1), alin. (2), art.100, art. 281 alin. (1), alin. (2), din Anexa la Ordinul directorului general al Agenției Naționale de Cadastru și Publicitate Imobiliară nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare;
- prevederile Anexei nr. 12 la Hotărârea de Guvern nr. 867/2002 privind trecerea unor imobile din domeniul privat al statului şi din administrarea Ministerului Sănătăţii şi Familiei în domeniul public al judeţelor şi în administrarea consiliilor judeţene respective, cu modificările și completările ulterioare;


- prevederile poz. 25 Secțiunea II ”Bunuri imobile” a Anexei nr. 1 ”Inventarul bunurilor care aparțin domeniului public al județului Bistrița-Năsăud” la Hotărârea de Guvern nr.905/2002 privind atestarea domeniului public al județului Bistrița-Năsăud, precum și al municipiului, orașelor și comunelor din județul Bistrița-Năsăud, cu modificările și completările ulterioare;
- prevederile poz. 11 din Anexa la Hotărârea Consiliului Județean Bistrița-Năsăud nr. 17/2005 privind darea în administrare a unor bunuri din domeniul public al județului Bistrița-Năsăud;
- Extrasul de carte funciară nr. 74220 Bistrița, eliberat de Oficiul de Cadastru și Publicitate Imobiliară Bistrița-Năsăud, înregistrat la Consiliul Județean Bistrița-Năsăud sub nr. II/12972/05.09.2016;
- raportul nr. IBa/13685/19.09.2016 al Comisiei economice;

- raportul nr. IBa/13686/19.09.2016 al Comisiei de administraţie;
- raportul nr. IBa/13687/19.09.2016  al Comisiei de urbanism.
În temeiul prevederilor art. 91 alin. (1) lit. c), alin. (5) lit. a) pct. 3, art. 98, art. 115 alin. (1) lit.c), art. 119 din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:
Art.1. Se aprobă solicitarea de trecere a terenului în suprafață de 3650 mp, situat în municipiul Bistrița, str. Ghinzii nr. 26A, intravilan, înscris în Cartea Funciară nr. 74220 Bistrița, identificat prin nr. topografic: 4548, din proprietatea publică a municipiului Bistrița în domeniul public al județului Bistrița-Năsăud.
Art.2. Imobilul prevăzut la art. 1 va avea destinația de curte a construcțiilor supraedificate, date în administrarea Serviciului de Ambulanță Județean Bistrița-Năsăud, proprietate publică a județului Bistrița-Năsăud.
Art.3. Prezenta hotărâre a fost adoptată cu un număr de 28 voturi « pentru ».
Art.4. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.
Art.5. Prezenta hotărâre se comunică de către Serviciul administrație și relaţii publice cu:

- Direcţia economică;

- Primăria Municipiului Bistrița;
- Oficiul de Cadastru și Publicitate Imobiliară Bistrița-Năsăud;
- Instituţia Prefectului - judeţul Bistriţa-Năsăud.

PREŞEDINTE,

EMIL RADU MOLDOVAN

